**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**FISKALNI SVET**

**SODNI SVET**

**ZAGOVORNIK NAČELA ENAKOSTI**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO ODVETNIŠTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Številka: 0100-69/2020/54

Datum: 2. 11. 2020

**Zadeva: Upoštevanje izplačila redne delovne uspešnosti v osnovi za nadomestilo plače**

Spoštovani,

na Ministrstvu za javno upravo prejemamo številna vprašanja v zvezi z upoštevanjem izplačila redne delovne uspešnosti v osnovi za nadomestilo plače. Zaradi enotnega postopanja delodajalcev v javnem sektorju vam v nadaljevanju posredujemo pojasnila v tej zvezi.

Kolektivne pogodbe dejavnosti in poklicev kot osnovo za obračun nadomestila plače določajo plačo delavca, kakršno je prejel v preteklem mesecu ali plačo, kakršno bi prejel v tekočem mesecu, če bi delal.

Na podlagi prvega odstavka 5. člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17 in 84/18) je plača sestavljena iz osnovne plače, dela plače za delovno uspešnost in dodatkov. Pri tem kolektivne pogodbe dejavnosti in poklicev delovne uspešnosti iz osnove za izračun nadomestila plače ne izključujejo.

Iz zgoraj navedenega izhaja, da se redna delovna uspešnost upošteva tudi v osnovi za izračun nadomestila plače.

Določba 19. c člena Uredbe o enotni metodologiji in obrazcih za obračun in izplačilo plač v javnem sektorju (Uradni list RS, št. [14/09](http://www.uradni-list.si/1/objava.jsp?sop=2009-01-0487), [23/09](http://www.uradni-list.si/1/objava.jsp?sop=2009-01-0979), [48/09](http://www.uradni-list.si/1/objava.jsp?sop=2009-01-2423), [113/09](http://www.uradni-list.si/1/objava.jsp?sop=2009-01-5149), [25/10](http://www.uradni-list.si/1/objava.jsp?sop=2010-01-1096), [67/10](http://www.uradni-list.si/1/objava.jsp?sop=2010-01-3703), [105/10](http://www.uradni-list.si/1/objava.jsp?sop=2010-01-5472), [45/12](http://www.uradni-list.si/1/objava.jsp?sop=2012-01-1922), [24/13](http://www.uradni-list.si/1/objava.jsp?sop=2013-01-0868), [51/13](http://www.uradni-list.si/1/objava.jsp?sop=2013-01-1975), [12/14](http://www.uradni-list.si/1/objava.jsp?sop=2014-01-0354), [24/14](http://www.uradni-list.si/1/objava.jsp?sop=2014-01-0957), [52/14](http://www.uradni-list.si/1/objava.jsp?sop=2014-01-2339), [59/14](http://www.uradni-list.si/1/objava.jsp?sop=2014-01-2608), [24/15](http://www.uradni-list.si/1/objava.jsp?sop=2015-01-1063), [3/16](http://www.uradni-list.si/1/objava.jsp?sop=2016-01-0139), [70/16](http://www.uradni-list.si/1/objava.jsp?sop=2016-01-2985), [14/17](http://www.uradni-list.si/1/objava.jsp?sop=2017-01-0674), [68/17](http://www.uradni-list.si/1/objava.jsp?sop=2017-01-3257), [6/19](http://www.uradni-list.si/1/objava.jsp?sop=2019-01-0175), [51/19](http://www.uradni-list.si/1/objava.jsp?sop=2019-01-2401), [59/19](http://www.uradni-list.si/1/objava.jsp?sop=2019-01-2670) in [78/19](http://www.uradni-list.si/1/objava.jsp?sop=2019-01-3498) in 157/20: v nadaljevanju: Uredba) določa, kako se v osnovi za izračun nadomestila Z120 oziroma Z124 upošteva delovna uspešnost, kadar se ta izplača javnemu uslužbencu za več mesecev skupaj. V primeru, ko se redna delovna uspešnost izplača za več mesecev skupaj, se v osnovi za izračun nadomestila plače upošteva del zneska za redno delovno uspešnost, in sicer za tiste mesece, za katere je bila redna delovna uspešnost izplačana. Če je bila redna delovna uspešnost izplačana za obdobje od julija do septembra 2020, se skladno z veljavno določbo Uredbe tretjina zneska upošteva po posameznih mesecih od julija do septembra 2020. V primeru, ko kolektivna pogodba kot osnovo za obračun nadomestila plače določa plačo preteklega meseca, ima izplačilo redne delovne uspešnosti za obdobje od julija do septembra 2020, vpliv na obračun nadomestil plače za odsotnosti v mesecu avgustu, septembru in oktobru 2020, saj je osnova za izračun nadomestila plače za mesece julij, avgust in september 2020 višja za tretjino zneska redne delovne uspešnosti. Navedeno pomeni, da je treba za te mesece opraviti tudi poračun že izplačanih nadomestil plače, ki bodo višja zaradi izplačila redne delovne uspešnosti.

Hkrati vam sporočamo, da bo določba 19. c člena ob naslednji spremembi Uredbe ponovno preučena in jasneje zapisana glede upoštevanja delovne uspešnosti, ki je izplačana za več mesecev skupaj, v osnovi za izračun nadomestila plače.

Ministrstva prosimo, da s tem dopisom seznanite proračunske uporabnike iz vaše pristojnosti.

Prijazen pozdrav,

Boštjan Koritnik

minister

Poslano:

* naslovnikom po elektronski pošti